**Saopštenje za medije**

**Univerzalni periodični izvještaj o ljudskim pravima razmatra stanje u oblasti ljudskih prava u Crnoj Gori**

**ŽENEVA (17. januar 2018. godine)** – U ponedjeljak, 22. januara 2018. godine, Radna grupa Univerzalnog periodičnog izvještaja (Universal Periodic Review - UPR) Savjeta za ljudska prava Ujedinjenih nacija će treći put razmotriti stanje u oblasti ljudskih prava u Crnoj Gori, na sastanku koji će biti [prenošen uživo putem interneta](http://webtv.un.org/).

Crna Gora je jedna od 14 Država članica koje će Radna grupa UPR razmatrati tokom predstojećeg zasjedanja, koje će biti održano od 15. do 26. januara. [Prvi i drugi UPR pregled](http://www.ohchr.org/EN/HRBodies/UPR/Pages/MEIndex.aspx) stanja u Crnoj Gori su organizovani u decembru 2008. i januaru 2013. godine.

Dokumenta na kojima su ovi pregledi zasnovani su: 1) nacionalni izvještaj – informacije koje pruža Država za potrebe pregleda; 2) informacije koje se nalaze u izvještajima nezavisnih eksperata i grupa za ljudska prava, koji su poznati kao Specijalne procedure, tijela koja prate sprovođenje međunarodnih sporazuma u oblasti ljudskih prava, i drugih tijela Ujedinjenih nacija; 3) informacije koje pružaju ostali relevantni subjekti, uključujući nacionalne institucije koje se bave ljudskim pravima, regionalne organizacije i grupe civilnog društva.

Tri **izvještaja** koji su korišćeni kao osnova za pregled stanja u Crnoj Gori 22. januara se mogu naći na sljedećoj adresi: <http://www.ohchr.org/EN/HRBodies/UPR/Pages/MEIndex.aspx>

**Lokacija**: Sala 20, Palata Nacija, Ženeva

**Vrijeme i datum**: 9.00 – 12.30, ponedjeljak, 22. januar (po centralnoevropskom vremenu)

Univerzalni periodični izvještaj o ljudskim pravima je jedinstveni proces koji uključuje periodični pregled informacija o stanju ljudskih prava u svakoj od 193 Države članice UN. Otkako je aprila 2008. godine održan prvi sastanak, svaka od 193 Države članice UN je prošla kroz proces pregleda dva puta, u okviru prvog i drugog ciklusa UPR. Tokom trećeg ciklusa UPR, od Država članica se ponovo očekuje da navedu korake koje su preduzele kako bi implementirale preporuke predložene tokom dva prethodna pregleda, na čiju su se primjenu obavezale na sprovođenje određenih aktivnosti, kao i da istaknu aktuelna dešavanja u oblasti ljudskih prava u državi.

Crnogorsku delegaciju će predvoditi gospodin Zoran Pažin, Potpredsjednik Vlade za politički sistem, unutrašnju i vanjsku politiku i Ministar pravde.

Tri države predstavnice koje će imati ulogu izvjestilaca („trojka“) za pregled stanja u Crnoj Gori su: Nepal, Panama i Mađarska.

**Internet prenos** zasjedanja će moći da se prati na <http://webtv.un.org>

Lista govornika i sve raspoložive izjave koje će biti saopštene tokom pregleda stanja u Crnoj Gori će biti postavljeni na Extranetu UPR-a, na sljedećem linku: <https://extranet.ohchr.org/sites/upr/Sessions/29session/Montenegro/Pages/default.aspx>

Predviđeno je da će Radna grupa UPR usvojiti preporuke date Crnoj Gori 25. januara u 16.30. Država koja se razmatra može izraziti želju da iskaže svoje mišljenje o preporukama koje su joj date tokom pregleda. Preporuke će biti dostavljene medijima navedenog dana, unaprijed.

KRAJ

*Za više informacija i medijskih zahtjeva, molimo Vas da kontaktirate gospodina Rolanda Gomeza (Rolando Gómez) na +41 (0) 22 917 9711 /*[*rgomez@ohchr.org*](mailto:rgomez@ohchr.org)*, gospođu Saru Lubersen (Sarah Lubbersen) na +41 (0) 22 917 9689 /* [*slubbersen@ohchr.org*](mailto:slubbersen@ohchr.org) *ili gospodina Sedrika Sapeja (Cédric Sapey) na +41 (0) 22 917 9751 /* [*csapey@ohchr.org*](mailto:csapey@ohchr.org)

*Za više informacija o Univerzalnom periodičnom pregledu, posjetite:* [*www.ohchr.org/hrc/upr*](http://www.ohchr.org/hrc/upr)

**Savjet za ljudska prava Ujedinjenih nacija, pratite nas na društvenim mrežama:**

**Facebook:** <https://www.facebook.com/UNHRC>

**Twitter:** <https://twitter.com/UN_HRC>

**YouTube:**  <https://www.youtube.com/c/UNHumanRightsCouncil>